cyanic-selkie/wikianc huggingface dataset:
Tampereen Ilveksen SM-liigakausi 2016–2017
Syyskuu
Ilveksen runkosarja alkoi 16. syyskuuta Jyväskylässä JYPiä vastaan. Ottelu päättyi Ilveksen 2-3 -voittoon rangaistuslaukauskilpailun jälkeen. Ilves ei ollut voittanut JYPiä Jyväskylässä kymmeneen vuoteen. Heti seuraavana päivänä Ilves pelasi kauden ensimmäisen kotiottelunsa Tapparaa vastaan. Edesmenneen Aarne Honkavaaran muisto-otteluna toimineen paikalliskamppailun voitti lopulta Tappara lukemin 2-4.
Syyskuun lopulla Markku Flinck joutui kolmen ottelun pelikieltoon taklattuaan maalia tuulettanutta KalPan Balazs Sebokia.
Lokakuu
Ilves kärsi kauden alkupuolella isoista loukkaantumisista. Syyskuun lopussa sivuun joutui puolustaja Marcus Fagerudd. Lokakuun seitsemäntenä päivänä kerrottiin, että ykkössentteri Sami Sandell joutuisi olemaan loppukauden sivussa polvivamman vuoksi. Pelaamissaan kahdeksassa ottelussa hän oli tehnyt tehot 5+4=9. Sandell oli myös edellisellä kaudella joutunut polvileikkaukseen kahdeksan ottelun jälkeen. Vain viikkoa myöhemmin kultakypärä Teemu Rautiainen loukkaantui ja hänen ilmoitettiin olevan kolmen kuukauden ajan sivussa. Lokakuun aikana myös puolustaja Jyri Niemen ilmoitettiin olevan pois kaukalosta loppukauden ajan.
Lokakuun puolessa välissä loukkaantumisista kärsinyt Ilves teki hyökkääjähankinnan, kun joukkueeseen liittyi loppukauden mittaisella sopimuksella AHL-seura Rochester Americansissa viimeksi pelannut Jerry D'Amigo. Seuraavana päivänä ilmoitettiin Joonas Vihkon siirtyvän Ilveksestä Vaasan Sportin riveihin.
Marraskuu
Marraskuussa maajoukkuetaon päätyttyä Ilves aloitti ottamalla heti ensimmäisessä pelissä 2-0 -voiton Porin Ässistä ja nousten samalla neljännelle sijalle sarjataulukossa. Ilves päätti lopulta marraskuun ottelut 2-6 -voittoon Vaasan Sportista. Tällöin joukkue oli heikosti sujuneen marraskuun jälkeen tippunut sarjataulukossa kymmenenneksi.
Marraskuun puolivälissä Ilveksen ykköspakki Veli-Matti Vittasmäki loukkaantui blokattuaan kovan lyöntilaukauksen ottelussa HIFK:ta vastaan. Hänen ennustettiin olevan pois peleistä kahdesta neljään viikkoa.
Joulukuu
Joulukuussa jo aiemmin loukkaantuneena ollut Veli-Matti Vittasmäki joutui jälleen sivuun, tällä kertaa 6-8 viikkoa kestäneellä ennusteella.
Joulukuun lopussa Ilves teki sopimuksen kolme kautta Yhdysvalloissa yliopistosarjaa pelanneen puolustaja Joona Kunnaksen kanssa.
Ulkojäät 2016
Ilves ilmoitti jo helmikuussa järjestävänsä joulukuussa ulkoilmatapahtuman Tampereen Sorsapuistossa, jossa se kohtaisi peräkkäisinä päivinä Helsingin IFK:n sekä paikallisvastustaja Tapparan. Sorsapuistoon rakennetun areenan yleisökapasiteetti oli 13 000 katsojaa.
Perjantain ottelussa Ilves kohtasi 11 000 katsojan edessä Tapparan, joka onnistui Ilveksen tekemän avausmaalin jälkeen etenemään jo 3-1 -johtoon. Ilves onnistui kolmannen erän loppupuolella kuitenkin tasoittamaan ottelun ja viemään sen jatkoajalle. Tapparan Veli-Matti Savinainen teki voittomaalin ja Tappara otti kaksi pistettä 4-3 -voitolla.
Lauantaina HIFK:ta vastaan pelatussa ottelussa oli paikalla 8 500 katsojaa, jotka seurasivat ottelun etenemistä jatkoajalle. Ilves voitti ottelun lopulta Jerry D'Amigon maalilla lukemin 3-2. Yhteensä Ilvekselle kertyi ulkoilmaotteluista kolme pistettä. Lauantain ottelussa nähtiin myös HIFK:n Matt Generousin ja Ilveksen Brett Bulmerin välinen tappelu, josta Liiga antoi molemmille kahden ottelun pelikiellot.
Tapaus Keränen
Ilves teki 6. joulukuuta pelaajasopimuksen oman kasvattinsa Michael Keräsen kanssa. Hän oli edellisen kerran Ilveksessä pelatessaan tullut valituksi liigan arvokkaimmaksi pelaajaksi. Keränen oli pelannut alkukaudella Jokereissa 25 KHL-ottelua, jonka jälkeen hänen sopimuksensa oli purettu. Myöhemmin julksiuuteen levisi asiakirja, jonka mukaan Liiga antaisi Ilvekselle 100 000 euron sakon Keräsen palkkaamisesta. Syynä oli suullinen herrasmiessopimus, jonka mukaan yksikään liigaseura ei saisi palkata Jokereissa saman kauden alussa pelannutta pelaajaa. Liiga vahvisti sakon helmikuussa.
Pelaajayhdistys vei Ilveksen saaman sakon kuluttaja- ja kilpailuviraston käsiteltäväksi.
Tammikuu
Heti vuoden alussa Eemeli Suomen ilmoitettiin joutuneen sairaslistalle reiluksi kuukaudeksi. Tämän jälkeen Ilves lainasi alkukauden Lempäälän Kisan Mestis-joukkueessa pelanneen Sanderi Vuodin. Tammikuussa Ilves solmi jatkosopimukset Antti Lehtosen, Valtteri Ilomäen, Juho Liuksialan sekä Eemeli Suomen kanssa.
Ilves hävisi vuoden ensimmäisen ottelunsa Sportille lukemin 2-4.
Helmikuu
Helmikuun alussa Ilves menetti kaksi pelaajaansa. Kanadalaishyökkääjä Brett Bulmerin sopimus purettiin ja tämä siirtyi Saksan pääsarjaan. Samaan aikaan ilmoitettiin Markus Jokisen saamasta polvivammasta, jonka seurauksena Jokinen joutui loppukaudeksi sivuun pelaavasta kokoonpanosta.
Ilves lähti helmikuun ensimmäiseen otteluun sarjataulukon sijalta 12. Se otti 3-2 -voiton KalPalta. Kuun puolessa välissä pelatussa paikallisottelussa nousi kohu, kun Tappara voitti ottelun 3-2 jatkoajalla, vaikka sen kolmannen erän lopulla tekemä tasoitusmaali ei ikinä käynyt maalissa asti.
Helmikuun loppuun Ilves otti kaksi peräkkäistä voittoa, joissa se ei päästänyt maaliakaan.
Maaliskuu
Ilves voitti maaliskuun ensimmäisessä ottelussaan TPS:n lukemin 3-2. Kyseisessä ottelussa päättyi Ilves-maalivahti Antti Lehtosen nollaputki. Hän oli pitänyt ennen tätä maalinsa puhtaana yhteensä 222 minuuttia ja kahdeksan sekuntia. Kyseessä oli liigamaalivahtien kaikkien aikojen viidenneksi pisin nollaputki.
Ilves venytti voittoputkensa kuuteen otteluun, kun voitti kauden ensimmäisessä loppuunmyydyssä kotiottelussaan Rauman Lukon lukemin 3-2. Ilves varmisti runkosarjan viimeisessä kotiottelussa otetulla voitolla pudotuspelipaikan.
Ensimmäinen kierros
Ilves kohtasi ensimmäisen kierroksen sarjassa runkosarjan seitsemänneksi sijoittuneen Ässät.
Pentti Rautalahti
Pentti Olavi Rautalahti (24. lokakuuta 1925 Helsinki – 10. lokakuuta 2010 Espoo), vuorineuvos, oli Veitsiluoto Osakeyhtiön toimitusjohtaja.
Tampereen Ilveksen SM-liigakausi 2016–2017
Ensimmäinen kierros
Ensimmäisessä ottelussa Ässät onnistui tekemään avausmaalin, mutta Ilves tuli toisessa erässä tasoihin. Kolmannessa erässä Ässät aloitti vahvasti ja Ilves-kasvatti Ville Korhonen vei joukkueen jälleen johtoon. Ilves onnistui kuitenkin Matias Soinnun maalilla tasoittamaan ja ottelu eteni jatkoajalle. Ässien Matti Kuparinen iski voittomaalin reilun kahdeksan minuutin pelin jälkeen.
Pentti Rautalahti
Rautalahti valmistui 1949 paperi-insinööriksi Teknillisestä korkeakoulusta. Hän aloitti uransa A. Ahlströmin Karhulan tehtailla, vuodeta 1958 Enso Gutzeitin Summan tehtaan teknillinen johtaja. Hän työskenteli Ruotsissa Svenska Cellulosan yli-insinöörinä mutta palasi 1962 Suomeen Metsäliiton Kirkniemen tehtaan johtajaksi. Metsäliiton Teollisuus Oy:n toimitusjohtajaksi hänet nimitettiin 1973. Vuosina 1980–1990 hän oli Veitsiluoto Osakeyhtiön toimitusjohtaja.
Tampereen Ilveksen SM-liigakausi 2016–2017
Ensimmäinen kierros
Sarjan toinen ottelu pelattiin heti seuraavana päivänä. Tällä kertaa Ilves onnistui heti ottelun alussa, kun Eemeli Suomi iski avausmaalin vajaan viiden minuutin pelin jälkeen. Ilves teki ensimmäiseen erään vielä kaksi maalia ja johti ensimmäisen erän jälkeen jo 3-0. Ottelun toinen erä pelattiin maaleitta. Ilves ratkaisi ottelun lopullisesti, kun se iski kolme ylivoimamaalia alle kahteen minuuttiin. Ensimmäisen pelin ratkaissut Matti Kuparinen teki vielä kavennusmaalin ja ottelu päättyi Ilveksen 6-1 -voittoon. Sarja tasoittui voittoihin 1-1.
Pentti Rautalahti
Rautalahden ystäväpiiriin kuuluivat muun muassa presidentit Urho Kekkonen ja Mauno Koivisto. Jatkosotaan ja Lapin sotaan osallistunut Rautalahti osallistui sotainvalidien järjestötyöhön haavoituttuaan itse sodassa. Vuorineuvoksen arvonimi hänelle myönnettiin 1981.
Tampereen Ilveksen SM-liigakausi 2016–2017
Ensimmäinen kierros
Kolmas ja ratkaiseva ottelu pelattiin Porissa, jossa ensimmäinen erä päättyi lukemin 0-0. Samat lukemat säilyivät myös toisessa erässä. Kolmannessakin erässä molemmilla joukkueilla oli paikkoja ratkaista ottelu, mutta ensimmäisen pelin tavoin nyt edettiin maalittomassa tasatilanteessa jatkoajalle. Neljän minuutin jälkeen Ilveksen Aleksi Mustonen laukoi voittomaalin ja Ilves eteni puolivälieriin Tapparaa vastaan.
Puolivälierät
Puolivälierissä Ilves kohtasi paikallisvastustaja Tapparan. Tamperelaisseurat kohtasivat ensimmäisen kerran pudotuspeleissä 16 vuoteen. Runkosarjan kuudesta kohtaamisesta Tappara voitti viisi ja Ilves yhden.
Puolivälierien ensimmäisessä ottelussa Tappara iski heti kahden minuutin jälkeen avausmaalin, joka säilyi ainoana osumana toiseen erään asti. Ajassa 21.37 Tappara siirtyi kahden maalin johtoon. Ilves kavensi ottelun pian erän puolivälin jälkeen, mutta heti sen jälkeen Tappara nousi 3-1 -johtoon. Tämän jälkeen alkoi Ilveksen nousu, kun se teki toisen erän lopun aikana neljä maalia lisää. Yhteensä Ilves teki seitsemään minuuttiin ja 21 sekuntiin viisi maalia. Ilves teki vielä yhden maalin ja ottelu päättyi lukemiin 3-6.
Sarjan toinen ottelu eteni maalittomana aina kolmannen erän alkuun, jolloin Ilves-kapteeni Tapio Laakso iski avausmaalin Tapparan maalin edestä. Tappara-kapteeni Jukka Peltola tasoitti ottelun ja vei sen jatkoajalle, jossa Sebastian Repo teki voittomaalin ja tasoitti otteluvoitot lukemiin 1-1.
Ilves voitti jälleen sarjan kolmannen ottelun ja siirtyi 2-1 -johtoon. Ottelu eteni jälleen jatkoajalle, tällä kertaa maalittomana. Ilveksen Otto Koivula ratkaisi voiton ensimmäisen jatkoerän puolen välin jälkeen. Antti Lehtonen torjui ottelussa nollapelin ottamalla peräti 42 torjuntaa. Neljännessä ottelussa Tappara otti suvereenin voiton, kun se kukisti kotiottelussaan Ilveksen lukemin 4-0 ja tasoitti otteluvoitot lukemiin 2-2.
Sarjan seitsemännen ottelun liput myytiin loppuun 37 sekunnissa. Tappara teki ottelun avausmaalin heti 22 sekunnin pelin jälkeen. Kuuden minuutin kohdalla se siirtyi jo 2-0 -johtoon. Lukemat säilyivät ottelun loppuun ja Tappara eteni välieriin voitoin 4-3.
Omistajan vaihtuminen
Lokakuun viimeisenä päivänä pidetyssä yhtiökokouksessa Ilveksen ilmoitettiin tehneen edellisellä tilikaudella sen historian suurimmat taloudelliset tappiot, yli 770 000 euroa. Kokous keskeytettiin perustuen Ilveksen pääomistaja Vincent Manngardin esitykseen, jonka tarkoituksena oli löytää ratkaisu seuran pääoman vahvistamiseksi sekä omistajuuden uudelleenjärjestelemiseksi.
Ensimmäinen kokous jatkettiin loppuun 9. tammikuuta 2017. Omistusjärjestelyt olivat tällöin kesken ja päätettiin järjestää ylimääräinen yhtiökokous helmikuussa. Väliaikaiseen hallitukseen nimettiin ainoastaan pääomistaja Manngard sekä varajäseneksi asianajaja Markku Lehtola.
Helmikuun seitsemäntenä päivänä pidetyssä yhtiökokouksessa ilmoitettiin Manngardin myyneen osakkeensa sekä antaneen lähes miljoonan euron velkansa anteeksi. Yhtiökokous valitsi tällöin Ilves-Hockey Oy:n hallitukseen Risto Jalon, Petri Hietasen sekä Jukka Hirsimäen. Jalon ilmoitettiin myös korvaavan Esa Honkalehdon Ilveksen toimitusjohtajana maaliskuusta alkaen.
Ilves järjesti omistajuuden vaihtumisen jälkeen suunnatun osakeannin, jonka tavoitteena oli, että uusia osakkeita merkittäisiin vähintään 1,5 miljoonan euron ja enintään kolmen miljoonan euron arvosta. Osakeannin minimitavoitteen täyttymisestä ilmoitettiin vielä maaliskuun aikana.
Ville Koho
Ville Koho (s. 27. helmikuuta 1982 Imatra) on suomalainen entinen jääkiekkoilija, pelipaikaltaan keskushyökkääjä. Hän pelasi koko ammattilaisuransa ajan SM-liigajoukkue Saimaan Pallossa. Koho toimi joukkueen kapteenina kaikkiaan 13 kaudella vuosina 2007–2019 ja 2020. Hän on viimeisen kautensa 2019–2020 jälkeen SaiPan seurahistorian kaikkien aikojen eniten runkosarjaotteluita pelannut pelaaja yli 853 ottelullaan. Seura on jäädyttänyt Kohon pelinumeron 8. Hänet palkittiin viimeisen SM-liigakautensa 2019–2020 päätteeksi SM-liigan herrasmiespelaajana Raimo Kilpiö -palkinnolla. Koho ei pitkästä urastaan huolimatta voittanut kuitenkaan ainuttakaan miesten SM-mitalia, mutta hän voitti kuitenkin A-nuorten Suomenmestaruuden keväällä 2002. Koho pelasi urallaan myös kolme ottelua Suomen A-maajoukkueessa.
Seuraura
Koho on Imatran Ketterän kasvatti. Hän siirtyi C-juniori-ikäisenä Saimaan Palloon. Huhtikuussa 2001 Koho teki juniorisopimuksen seuran SM-liigajoukkueen kanssa. Hän pelasi kaudella 2001–2002 SM-liigassa 15 runkosarjaottelua. Koho teki liigauransa ensimmäisen maalin ja kauden ainoaksi jääneen tehopisteensä 5. maaliskuuta 2002 Helsingin IFK:ta vastaan. Hänet palkittiin ottelun Ilta-Sanomien yhden tähden tähtipelaajana. Suurimman osan kaudestaan Koho pelasi kuitenkin vielä SaiPan A-nuorissa, joiden paras syöttäjä ja toiseksi paras pistemies hän oli tehoilla 15+28=43. Koho voitti kauden päätteeksi A-nuorten Suomenmestaruuden, kun SaiPa kaatoi Turun Palloseuran kotikaukalossaan voittomaalikilpailun päätteeksi lukemin 3–2 ja otteluvoitoin 3–1. Huhtikuussa 2002 hän teki vuoden mittaisen jatkosopimuksen SaiPan kanssa.
Kausi 2002–2003 oli Koholle varsinainen tulokaskausi SM-liigassa; hän teki kaikissa 56 runkosarjaottelussa tehot 2+3=5. Kausi 2006–2007 jäi Koholla 46 runkosarjaottelun mittaiseksi sivusidevamman takia. Kaudella 2007–2008 hän nousi SaiPan kapteeniksi, mutta Kohon runkosarjaa lyhensi 45 ottelun mittaiseksi kylkivamman takia. Hänen kylkivaivansa jatkuivat myös kaudella 2008–2009, joka jäi Koholla vain 33 runkosarjaottelun mittaiseksi.
Kohosta tuli 4. lokakuuta 2011 kaikkien aikojen eniten SM-liigan runkosarjaotteluita SaiPassa pelannut pelaaja. Hän nousi 465. liigaottelussaan vieraissa JYPiä vastaan kyseisessä tilastossa Mika Skytän ohi. Kauden 2011–2012 päätteeksi SaiPaFanit ry äänesti Kohon kauden suosikkipelaajakseen. Joulukuussa 2011 hän teki kevääseen 2014 ulottuvan sopimuksen SaiPan kanssa.
Kaudella 2012–2013 Koho voitti SaiPan sisäisen tehotilaston lukemalla +12 ja oli viemässä joukkuetta pudotuspeleihin ensimmäistä kertaa seitsemään vuoteen. Kaudella 2013–2014 hän teki SM-liigan yhden kauden piste-ennätyksensä tehoilla 10+27=37, joilla Koho voitti SaiPan sisäisen piste- ja syöttöpörssin. Marraskuussa 2013 Kohon sopimusta jatkettiin kahdella vuodella kevääseen 2016 saakka. Kaudella 2014–2015 hän voitti SaiPan sisäisen tehotilaston lukemalla +11. Marraskuussa 2015 Koho teki taas kaksivuotisen jatkosopimuksen joukkueen kanssa.
25. marraskuuta 2018 Koho palkittiin SaiPan 70-vuotisjuhlagaalassa SaiPan kannattajien valitsemana kaikkien aikojen saipalaisena. Hänet palkittiin myös yhtenä kahdeksasta henkilöstä SaiPan kultaisella ansiomerkillä. Joulukuussa Koho teki seuran kanssa vuoden mittaisen jatkosopimuksen. Kauden 2018–2019 jälkeen hän päätti omasta tahdostaan jättää SaiPan kapteenin tehtävät peräti 12 kauden jälkeen. Kohon tehtävässä korvasi kaudella 2019–2020 Elmeri Kaksonen. Tammikuussa 2020 hän ilmoitti lopettavansa kauden jälkeen pelaajauransa. Samalla Koho nimettiin loppukaudeksi SaiPan kapteeniksi, kun Elmeri Kaksonen oli loukkaantunut. SaiPa tiedotti kunnioittavansa Kohon uraa runkosarjan viimeisessä ottelussaan 14. maaliskuuta 2020 Pelicansia vastaan. Kyseistä ottelua ei lopulta kuitenkaan pelattu, sillä SM-liigakausi keskeytettiin koronaviruspandemian vuoksi vain päivää ennen päätöskierrosta 13. maaliskuuta. Koho palkittiin kauden päätteeksi SM-liigan herrasmiespelaajana Raimo Kilpiö -palkinnolla.
Maaliskuussa 2020 SaiPa tiedotti järjestävänsä yhdessä Kohon kasvattajaseuran Imatran Ketterän kanssa 8. elokuuta 2020 tähdistöottelun, jonka tuotto käytetään eteläkarjalaisen jääkiekon tukemiseen. Tapahtuma toimii myös Kohon juhlaotteluna. Samalla SaiPa tiedotti, että joukkue jäädyttää hänen pelinumeronsa 8 kauden 2020–2021 aikana. Koho jatkaa pelaajauransa jälkeen työskentelyä SaiPan organisaatiossa toimiston puolella ja hän toimii samalla omien sanojensa mukaan SaiPan akatemian 12 pelaajan ryhmän "tukihenkilönä". Heinäkuussa seura tiedotti siirtyvänsä Kohon juhlaottelun myöhempään ajankohtaan silloisten koronavirusrajoitusten vuoksi. Myös hänen pelinumeron jäähdytysseremoniansa peruuntui, koska SM-liigaotteluihin ei otettu enää loppukaudella yleisöä joulukuun 2020 jälkeen. Kohon pelinumero jäädytettiin lopulta kaudella 2021–2022 30. lokakuuta 2021 ennen Oulun Kärppiä vastaan pelattua ottelua.
Maajoukkueura
Koho pelasi kolme A-maaottelua tehden kaksi syöttöpistettä. Hänet valittiin A-maajoukkueeseen ensimmäistä kertaa 30-vuotiaana Euro Hockey Tourin Moskovan-turnaukseen joulukuussa 2012, mutta häneltä jäi kuitenkin turnaus väliin loukkaantumisen takia. Kohon Suomen joukkueessa korvasi Ville Viitaluoma. Joulukuussa 2013 hänet valittiin samaan turnaukseen kuin edellisenä vuonna, nyt Rasmus Ristolaisen ja Teemu Erosen loukkaannuttua. Koho sai tililleen näin ollen ensimmäisen A-maaottelunsa 19. joulukuuta 2013 Prahassa Tšekkiä vastaan. Hänet merkittiin debyytissään Suomen 14. hyökkääjäksi.
Kohon pelasi myös kolme poikien maaottelua.
Pelaajauran jälkeen
Kesken kauden 2020–2021, marraskuussa 2020 Koho nimettiin SaiPan apuvalmentajaksi samalla kun Ville Hämäläinen nimettiin joukkueen päävalmentajaksi seuran U20-joukkueesta. Kaksikko nousi valmennusvastuuseen, kun seura lomautti Tero Lehterän johtaman valmennustiimin alustavasti joulukuun loppuun. SaiPan valmennus oli lomautettuna lopulta maaliskuun 2021 lopulle, mutta Hämäläinen ja Koho johtivat joukkuetta kuitenkin runkosarjan loppuun huhtikuulle. SaiPa ei edennyt pudotuspeleihin.
Muuta
Kohon isä Erkki toimii Imatran Ketterän Mestis-joukkueen huoltajana.
Arthé Guimond
Arthé Guimond (22. toukokuuta 1931 Rimouski – 6. helmikuuta 2013) oli kanadalainen roomalaiskatolinen arkkipiispa. Hänet vihittiin papiksi 23. kesäkuuta 1957 ja nimitettiin Grouard-McLennanin arkkipiispaksi 9. kesäkuuta 2000. Piispaksi vihkiminen seurasi 15. elokuuta. Pääkonsekraattorina toimi Paolo Romeo, jota avustivat Henri Légaré ja Joseph Neil MacNeil.
Guimond jäi eläkkeelle 30. marraskuuta 2006.
Kybersuurlähettiläs
Kybersuurlähettiläs on Suomen ulkoministeriössä palveleva virkamies vastuualueenaan kyberturvallisuus. Ensimmäinen tätä tehtävää hoitanut oli ulkoasiainneuvos Marja Rislakki. Häntä seurasivat virassa Pia Rantala-Engberg ja Janne Taalas sekä 1.8.2021 lähtien Jarmo Sareva.
Kybersuurlähettiläs seuraa kybertoimintaympäristöä kokonaisuutena, sen sijaan muissa ministeriöissä tarkastellaan omaa hallinnonalaa. Rislakin mukaan ”kybersuurlähettilään työ ei ole teknistä vaan diplomatiaa”.
Vuonna 2018 Suomen ulkoministeriössä aloitti myös hybridisuurlähettiläs.
Luettelo Joensuun kulttuuritapahtumista
Tämä on luettelo Joensuussa säännöllisesti järjestettävistä kulttuuritapahtumista.
Marja Rislakki
Marja Katriina Rislakki (o.s. Nieminen; s. 17. toukokuuta 1956 Helsinki) on suomalainen diplomaatti. Rislakki valmistui diplomi-insinööriksi Teknillisestä korkeakoulusta vuonna 1982 ja aloitti ulkoministeriön palveluksessa vuonna 1983.
Rislakki toimi Suomen Kiinan-suurlähettiläänä Pekingssä 1. lokakuuta 2015 lähtien ja siirtyi 1. syyskuuta 2017 Suomen EU-edustuston päälliköksi.
Hän on toiminut aiemmin Suomen EU-edustustossa pysyvän edustajan sijaisena ja suurlähettiläänä, jolloin hän vastasi Coreper 1 -asioista. Hän on hoitanut EU-edustustossa myös EU:n laajentumiseen liittyvien neuvottelujen valmistelua. Suomen suurlähetystöissä hän on palvellut Madridissa, Lontoossa ja Brysselissä.
Kotimaasta käsin Rislakki on työskennellyt ulkoministeriön ensimmäisenä kybersuurlähettiläänä sekä useissa tehtävissä esimerkiksi kauppapoliittisten ja EU-asioiden parissa. Ulkoministeriön Amerikan ja Aasian osastolla hän on toiminut Pohjois-Amerikan yksikön päällikkönä. Rislakki on toiminut työ- ja elinkeinoministeriössä, jossa hän oli vuosina 2013–2014 elinkeinoministeri Jan Vapaavuoren valtiosihteerinä.
Keskimmäisenkankaan jätinkirkko
Jätinkirkko sijaitsee Arkalan kylässä, noin 33 kilometriä Oulun keskustasta koilliseen. Se on Keskimmäisenkankaan pohjoisosassa kankaan laella. Jätinkirkko on kooltaan 25×15 metriä. Sen valli on 2,5–3 metriä leveä ja 0,7–1 metriä korkea. Jätinkirkon keskellä on laakea painanne, ja sen länsipuolella on kaksi rakkakuoppaa.
Tutkimuksia
Jätinkirkko on tarkastettu ensimmäisen kerran vuonna 1987 ja se on ollut mukana vuoden 1988 inventoinnissa. Kummallakaan kerralla alueelta ei tehty erityisiä löytöjä.
Kuwa (1918)
Kuwa oli keisarillisen Japanin laivaston vuonna 1918 valmistunut Enoki-luokan hävittäjä.
Valmistus
Alus tilattiin vuoden 1917 hankinnoissa Kuren laivastontelakalta, missä köli laskettiin 5. marraskuuta 1917. Alus laskettiin vesille 23. helmikuuta 1918 ja valmistui kuukautta myöhemmin 31. maaliskuuta.
Palvelus
Alus poistettiin alusluettelosta 1. huhtikuuta 1934.
Nara (täsmennyssivu)
Nara voi tarkoittaa seuraavia:
Tsubaki (1918)
Tsubaki oli keisarillisen Japanin laivaston vuonna 1918 valmistunut Enoki-luokan hävittäjä.
Valmistus
Alus tilattiin vuoden 1917 hankinnoissa Kuren laivastontelakalta, missä köli laskettiin 5. marraskuuta 1917. Alus laskettiin vesille 23. helmikuuta 1918 ja valmistui kaksi kuukautta myöhemmin 30. huhtikuuta.
Palvelus
Alus poistettiin alusluettelosta 1. huhtikuuta 1935.
Neljännen sukupolven pelikonsolit
Pelikonsoleiden neljäs sukupolvi oli markkinoilla noin vuodesta 1988 vuoteen 1995. Sukupolvea sanotaan myös 16-bittisten konsoleiden sukupolveksi.
Sukupolven ensimmäinen konsoli oli NEC-yhtiön julkaisema PC Engine (julkaistu nimellä TurboGrafx-16 Pohjois-Amerikassa).
Japanissa Super Famicom nimellä tunnettu Super Nintendo Entertainment System (SNES) oli sukupolven merkittävimpiä konsoleita.
Better Call Saul
Sarjan tapahtumat sijoittuvat Albuquerqueen, New Mexicoon. Jimmy McGillia näyttelevän Bob Odenkirkin lisäksi siinä nähdään muun muassa Jonathan Banks, joka esittää Breaking Bad -sarjasta tuttua Mike Ehrmantrautia. This is Spinal Tap -elokuvassa näytellyt Michael McKean puolestaan esittää epätavallisista rajoitteista kärsivää lakimies Chuck McGillia, Jimmyn vanhempaa veljeä.
Neljännen sukupolven pelikonsolit
Neljännen sukupolven konsoleissa oli tyypillisesti 16-bittinen suoritin ja pelit olivat moduuleilla. Sukupolven konsoleihin sai CD-ROM-lisälaitteita.
Better Call Saul
Yhdysvalloissa Better Call Saul alkoi AMC-kanavalla 8. helmikuuta 2015. Suomessa sarjan ensimmäinen jakso sai ensi-iltansa Netflix-videopalvelussa 9. helmikuuta 2015. Toinen tuotantokausi alkoi 15. helmikuuta 2016. Sarja uusittiin kolmannelle kaudelle maaliskuussa 2016. Yhteensä sarjaa tuotettiin kuusi tuotantokautta. Viimeinen jakso esitettiin 15. elokuuta 2022.
Tuotanto
Better Call Saulia esittävä televisioyhtiö AMC ilmoitti tilanneensa sarjan 11. syyskuuta 2013. Tilausvideopalvelu Netflix, joka oli aloittanut omien televisiosarjojen tuottamisen samana vuonna hyvällä menestyksellä, ilmoitti olevansa kiinnostunut projektista, mikä vaikeutti neuvotteluja AMC:n ja tuotantoyhtiö Sony Pictures Televisionin välillä. Myös WGN America ja FX olivat kiinnostuneita ottamaan sarjan vastaan, jos sopimusta AMC:n ja Sonyn välillä ei saataisi aikaan. Sarjan kerrottiin keskittyvän Saul Goodmanin roolihahmoon ennen Breaking Badin tapahtumia, ja Saulin hahmon luoneen Peter Gouldin kerrottiin vetävän sarjaa Vince Gilliganin auttaessa luovan prosessin kanssa.
Sarjan kuvaukset alkoivat kesäkuussa 2014 Albuquerquessa, New Mexicossa.
Juoni
Better Call Saulin päähenkilö on Jimmy McGill (Bob Odenkirk), entinen huijari, joka yrittää tulla kunnolliseksi lakimieheksi. Sarjassa seurataan hänen muutostaan Saul Goodmaniksi, räikeäksi rikoslakimieheksi (nimi on sanaleikki lauseesta "[it]'s all good, man!") Breaking Badin tapahtumia edeltävän kuuden vuoden aikana, joka ulottuu noin vuodesta 2002 vuoteen 2008.
Jimmy päättää jättää menneisyytensä huijarina taakseen Chicagossa veljensä Chuck McGillin (Michael McKean) innoituksesta. Chicagossa Jimmy tunnetiin nimellä ”Slippin’ Jimmy”. Hän työskentelee aluksi veljensä lakitoimisto Hamlin, Hamlin & McGillin (HHM) postihuoneessa Albuquerquessa, jossa johtavasta osakkaasta Howard Hamlinista (Patrick Fabian) tulee hänen arkkivihollisensa. Työskennellessään HHM:ssä Jimmy ystävystyy myös postihuoneessa työskentelevän Kim Wexlerin (Rhea Seehorn) kanssa, joka suorittaa oikeustieteen opinnot ja tulee yhdeksi toimiston osakkaista. Heidän ystävyytensä muuttuu myöhemmin romanttiseksi suhteeksi. Chuckin menestys motivoi Jimmyä valmistumaan yliopistosta ja suorittamaan oikeustieteen tohtorin tutkinnon Amerikan Samoan yliopistosta, joka toimii kirjeenvaihtajalaitoksena.
Jimmy saa asianajajaluvan, muttei töitä HHM:stä. Hän päättää keskittyä pienipalkkaisiin asiakkaisiin ja työskentelee muun muassa julkisena oikeusavustajana. Myöhemmin hän ryhtyy harjoittamaan vanhusoikeutta, mikä johtaa pitkään oikeudenkäyntiin hoitokotiketjua vastaan, jonka hän huomaa huijaavan asiakkaitaan. Jimmyn elämä ja ura alkavat risteytyä laittoman huumekaupan kanssa, ja mukaan tulee Breaking Badissa jatkuvia hahmoja ja tarinakaaria. Näitä kaaria ovat muun muassa Juárezin kartellin huume-etuja palvelevan Salamancan perheen (jota ensiksi johtaa Hector Salamanca (Mark Margolis) ja myöhemmin hänen veljenpoikansa Lalo (Tony Dalton) ja paistettua kanaa valmistavan Gus Fringin (Giancarlo Esposito), jonka ravintolaketju on huumekaupan julkisivu, välinen epävakaa aselepo. Tästä seuraavaan sekasortoon ajautuvat muun muassa Ignazio ”Nacho” Varga (Michael Mando), Salamancan osakas, joka haluaa suojella isäänsä vahingolta, ja Mike Ehrmantraut (Jonathan Banks), entinen philadelphialainen poliisi, josta tulee Gusin kätyri. Kun Jimmy toimii rikollisten kanssa, hän omaksuu räikeän ja värikkään Saul Goodmanin hahmon ja alkaa hyödyntää menneisyyttään huijarina samalla kun hänen työnsä asianajajana muuttuu kyseenalaisesta epäeettiseksi ja laittomaksi.
Chandra Bahadur Dangi
Chandra Bahadur Dangi (30. marraskuuta 1939 Nepal – 3. syyskuuta 2015 Yhdysvallat) oli nepalilainen mies, joka todettiin maailman lyhimmäksi mieheksi helmikuussa 2012 suoritetussa mittauksessa. Mittauksen mukaan Chandra oli 54,6 cm pitkä ja painoi 14,5 kg. Hän rikkoi täten aiemmin lyhimmäksi mieheksi todetun Gul Mohammedin ennätyksen 57 cm. Chandran lyhytkasvuisuus johtui kasvuhormonin puutteesta.
Better Call Saul
Juoni
Sarjassa on kahdenlaisia aikahyppäyksiä. Tulevaisuuteen sijoittuvissa mustavalkoisissa kohtauksissa Jimmy näytetään lakia pakoilevana Gene Takovicina, joka työskentelee leipomossa Omahassa, Nebraskassa. Breaking Badin aikaiset kohtaukset ovat taas värillisiä.
Nara (1918)
Valmistus
Alus tilattiin vuoden 1917 hankinnoissa Yokosukan laivastontelakalta, missä köli laskettiin 8. marraskuuta 1917. Alus laskettiin vesille 28. maaliskuuta 1918 ja valmistui kaksi kuukautta myöhemmin 30. huhtikuuta.
Better Call Saul
Näyttelijät
Sarjan pääosaa esittää Saul Goodmanin roolissa Breaking Badissakin näytellyt Bob Odenkirk. Myös Jonathan Banksin kerrottiin esiintyvän sarjassa vanhassa roolihahmossaan Mike Ehrmantrautina. Toukokuussa 2014 ilmoitettiin, että Rhea Seehorn, Patrick Fabian ja Michael Mando oli valittu esittämään uusia hahmoja sarjassa. Seehorn esittää Kim Wexleria, joka työskentelee asianajajana Hamlin, Hamlin & McGill -asianajotoimistossa. Fabian näyttelee lakimies Howard Hamlinia, joka on yksi osakkaista Hamlin, Hamlin & McGillilla, ja Mando esittää rikollista nimeltä Nacho.
Kriitikoiden mielipide
Better Call Saul on ollut arvostelumenestys. Rotten Tomatoes -sivustolla sarjan ensimmäisellä tuotantokaudella on 97 % pistemäärä, joka perustuu 56 arvosteluun; sen keskimääräinen arvosana on 8,17/10. Sivuston kaudelle antama yhteenveto on seuraava: ”Better Call Saul on omituinen, synkkä luonnetutkimus, joka onnistuu seisomaan omilla jaloillaan jäämättä sen sisarsarjan varjoon.” Toisella kaudella on sama prosenttiluku, mutta korkeampi arvosana 8,68/10.
Testify (Phil Collinsin albumi)
Testify on Phil Collinsin seitsemäs studioalbumi. Se julkaistiin 12. marraskuuta 2002.
HMS Triumph (1764)
HMS Triumph oli Britannian kuninkaallisen laivaston vuonna 1764 vesillelaskettu Triumph-luokan 74-tykkinen kolmannen luokan linjalaiva.
Valmistus
Alus tilattiin 21. toukokuuta 1757 Woolwichin telakalta, jossa töistä vastasi Israel Pownoll toukokuuhun 1762 ja sen jälkeen Joseph Harris. Köli laskettiin 2. tammikuuta 1758. Alus laskettiin vesille 3. maaliskuuta 1764 ja valmistui 18. huhtikuuta, jolloin valmistuskustannukset olivat 33 252 puntaa kolme shillinkiä ja viisi pennyä.
Palvelus
Alus poistettiin 1812 palveluksesta Plymouthissa siirrettynä reserviin. Se muutettiin lokakuuhun 1813 mennessä Plymouthissa sairaalalaivaksi Milfordiin nimellä Lazarette 7, joka romutettiin kesäkuussa 1850 Pembrokessa.
Tríkomo
Tríkomo on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa İskelen alueeseen. Kyproksen tasavallan pakolaishallinnossa se kuuluu Famagustan alueeseen. Turkkilainen İskele muodostaa İskelen kunnan, joka ei ole Kyproksen tasavallan tunnustama, ja toimii İskelen alueen keskuksena. Koko kunnan väkiluku on ja varsinaisen Tríkomon kylän väkiluku  (2011).
pienoiskuva|vasen|Tríkomon Neitsyt Maria Jumalansynnyttäjän (Panagía Theotókos) kirkko. Tríkomon kylä sijaitsee Kyproksen koillisosassa Karpasían niemimaan juuressa, noin 22 kilometriä pohjoiseen Famagustan kaupungista ja noin 50 kilometriä itäkoilliseen Nikosiasta.
Yasuhiro Naitō
Yasuhiro Naitō (, s. 8. huhtikuuta 1967 Jokohama) on japanilainen mangaka ja pelintekijä. Hän on tunnettu Trigun mangasta ja animesta.
Maarit Tyrkkö
Maarit Eva Inkeri Tyrkkö (ent. Huovinen, s. 28. joulukuuta 1947 Tampere) on suomalainen toimittaja ja tietokirjailija.
Tyrkkö työskenteli toimittajana Suomen Kuvalehdessä, Uudessa Suomessa ja Kotiliedessä, jossa hän erikoistui lääketieteen aihepiiriin. Hänet kutsuttiin 1979 Weilin & Göösin kirjallisen osaston päälliköksi, mutta hänet erotettiin, kun hän avioitui Otavan kustannusjohtajan Pentti Huovisen kanssa 1981. Hän kuului UKK:n muistelmatyöryhmään ja oli toimittamassa kaikkia vuodesta 1976 ilmestyneitä Urho Kekkosen teoksia, muun muassa Kirjeitä myllystäni, Nimellä ja nimimerkillä ja Tamminiemi. Lisäksi hän on toimittanut ja kirjoittanut useita muitakin teoksia nimillä Tyrkkö ja Huovinen, kaikkiaan yli 60. Urho Kekkonen kuvasi suhdettaan Tyrkköön sanalla rakkaussuhde.
Tyrkön äiti oli toimittaja Marjatta Tyrkkö (o.s. Tulenheimo). Hänen isänsä Jukka Tyrkkö oli SS-sotilas ja toimittaja, joka perusti Ylöjärvi-lehden ja joka oli Maarit Tyrkön syntyessä Valkeakosken Sanomien päätoimittaja. . Tyrkön setä oli kirjailija Martti Tyrkkö ja täti oopperalaulaja Marja Tyrkkö. Hänen kummisetänsä oli runoilija Heikki Asunta.
Maki (1917)
Valmistus
Alus tilattiin vuoden 1917 hankinnoissa Sasebon laivastontelakalta, missä köli laskettiin 16. lokakuuta 1917. Alus laskettiin vesille vielä saman vuoden lopulla 28. joulukuuta ja valmistui 7. huhtikuuta 1918.
Tutuila
Tutuila on saari Tyynellämerellä. Se on Amerikan Samoan pääsaari. Tutuilassa sijaitsee Amerikan Samoan pääkaupunki Pago Pago. Saaren pinta-ala on noin 142 neliökilometriä ja arvioitu asukasluku noin 45 043 (1990). Saarella puhutaan pääasiassa samoan kieltä, mutta lähes kaikki ymmärtävät myös englantia.
The Very Best of The Shirelles
The Very Best of The Shirelles on monofoninen kokoelma-albumi vuodelta 1975 ko. naislauluyhtyeen 1960-luvun tuotannosta.
Levyn on julkaissut losangelesilainen United Artists Records Springboard International Recordsin suosiollisella luvalla. Levykannen kuvan oikeudet omistaa UAMARG, Inc. eli United Artists Music and Records Group.
Kappaleet
Sivu 1
1. Soldier Boy – 2:39 2. I Met Him on a Sunday (Ronde, Ronde) – 2:21 3. Dedicated to the One I Love – 2:04 4. It's a Mad, Mad, Mad, Mad World – 3:51 5. Foolish Little Girl – 2:16 Sivu 2
1. Tonight's the Night – 2:00 2. Will You Love Me Tomorrow – 2:37 3. Sha-La-La – 2:23 4. Mama Said – 2:08 5. Baby It's You – 2:38
Kun katsoit minuun
Kun katsoit minuun on Anna Erikssonin neljäs studioalbumi, joka julkaistiin 24. lokakuuta 2001. Se debytoi Suomen virallisen listan kolmannella sijalla, ja pysyi listalla yhteensä kaksikymmentä viikkoa. Albumi on myynyt platinalevyn oikeuttavan määrän.
Jämsän rautatieasema
Jämsän rautatieasema on rautatieasema Jämsän kaupungissa rataosalla Orivesi-Jyväskylä, 56 kilometrin päässä Orivedeltä. Rakennukset rakennettiin arkkitehti Jarl Ungernin tyyppipiirustuksien mukaan.
1930-luvulla Jämsään suunniteltiin rautatieyhteyttä Mäntästä sekä myöhemmin myös Riihimäen ja Hämeenlinnan suunnasta, mutta nämä jäivät toteutumatta. Asema avattiin lopulta vuonna 1950 Orivedeltä rakennetun radan valmistuessa. Seuraavana vuonna rataa jatkettiin Jämsänkoskelle, josta tuli radan pääteasema 1970-luvun lopulle saakka. Radalla oli harvakseltaan lättähattuliikennettä ja alkuvuosina myös makuuvaunuyhteys, mutta henkilöliikenne lopetettiin kokonaan vuonna 1969. Liikenne tosin aloitettiin uudelleen toukokuussa 1978, kun henkilöjunat alkoivat kulkea uutta Jämsänkoski–Jyväskylä-rataa. Jämsästä tuli nyt matkustajajunien ainoa pysähdyspaikka Oriveden ja Jyväskylän välillä.
Jämsän alkuperäistä ratapihaa pidennettiin 1970-luvulla Orivesi–Jämsä-rataosan perusparannuksen yhteydessä. Ratapihalle valmistui lokakuussa 2009 lisäraide ja korkea henkilöliikenteen laituri. Aseman lipunmyynti lakkautettiin vuoden 2008 lopussa. Kaikki matkustajajunat käyttävät tällä hetkellä raidetta 2. Asemarakennus ja joukko alueen muita rakennuksia siirtyivät Senaatti-kiinteistöille vuonna 2007.
Thomas John Gumbleton
Gumbleton jäi eläkkeelle 2. helmikuuta 2006.
Gumbleton vastusti Irakin sotaa. Hän on kannattanut seksuaalivähemmistöjä puolustavaa New Ways Ministrya ja kehottanut homoseksuaalisia pappeja ja piispoja tulemaan "kaapista ulos". Hän on kertonut julkisesti joutumisestaan papin hyväksikäyttämäksi seminaarissa opiskellessaan. Hänelle on myönnetty lukuisia tunnustuksia, niiden joukossa Pacem in Terris -palkinto (1979). Gumbleton oli Yhdysvaltain Pax Christin perustava puheenjohtaja.
Vatilí
Vatilí on kylä Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Gazimağusan alueeseen. Kyproksen tasavallan pakolaishallinnossa se kuuluu Famagustan alueeseen. Turkkilainen Vadili muodostaa Vadilin kunnan, joka ei ole Kyproksen tasavallan tunnustama. Koko kunnan väkiluku on ja varsinaisen Vatilín kylän väkiluku  (2011).
Vatilín kylä sijaitsee Kyproksen itäisissä sisäosissa noin 25 kilometriä itäkaakkoon Nikosian kaupungista.
Emmi Kaislakari
Emmi Kaislakari (s. 1984 Taivassalo) on suomalainen näyttelijä ja laulaja.
Ura
Emmi Kaislakari valmistui näyttelijäksi (TeM) Tampereen yliopiston näyttelijäntyön laitokselta Nätyltä keväällä 2011.
Alun perin turkulainen Kaislakari on näytellyt muun muassa Turun Nuoren Teatterin, Åbo Svenska Teaterin, Tampereen Työväen Teatterin sekä Turun Kesäteatterin produktioissa. Näytteli Maria Vassia Turun Nuoren Teatterin Kulttuuripääkaupunki 2011 -hankkeessa 1827 – Infernal Musical.
Työskennellyt kiinnitettynä näyttelijänä Tampereen Työväen Teatterissa vuodesta 2011 muun muassa näytelmissä Vuonna 85, Next to Normal, Evita, Ihmisellinen mies sekä Kerjäläinen ja jänis.
Solmi vuonna 2004 levytyssopimuksen Poko Rekordsin kanssa ja perusti pop-duo MayBeen yhdessä Susanna Volannon kanssa. MayBee teki kaksi levyä. Vuonna 2009 Kaislakari lauloi Sami Hintsasen aisaparina Hintsanen Party Projectissa.
Kaislakari on näytellyt myös muun muassa Kummeli V-elokuvassa.
Bedok Northin metroasema
Bedok North on Singaporen Mass Rapid Transit -metrojärjestelmän asema lähellä Pan Island Expressway -moottoritietä Bedokissa Singaporen itäisellä suuralueella. Se avattiin 21. lokakuuta 2017 osana Downtown Linen itäistä jatketta.
Gustav Flatow
Gustav Felix Flatow (7. tammikuuta 1875 Kościerzyna, Preussi – 29. tammikuuta 1945 Theresienstadt) oli saksalainen voimistelija ja olympiavoittaja. Flatow oli henkilökohtaisista kilpailuista mukana kaikissa paitsi köysikiipeilyssä, mutta ei voittanut mitaleita. Hän sai kuitenkin menestystä ollessaan mukana Saksan voittajajoukkueessa sekä rekin että nojapuiden joukkuekilpailuissa. Flatow osallistui myös Pariisin olympialaisiin, mutta jäi mitaleitta. Näiden kisojen jälkeen hän lopetti voimistelemisen johtaakseen vuonna 1899 perustamaansa tekstiiliyritystä.
Myös Gustavin serkku Alfred Flatow oli voimistelija. Holokaustin alettua he pakenivat Alankomaihin, sillä he olivat juutalaisia. Flatow kuitenkin vangittiin, ja tammikuussa 1945 hän nääntyi nälkään. Vuonna 1986 toimittajat löysivät hänen uurnansa, joka ollaan nyt haudattu Terezíniin lähelle keskitysleiriä. Berliinissä sijaitsee sekä Flatowien mukaan nimetty katu että urheiluhalli. Vuonna 1996 Deutsche Post julkaisi neljän merkin sarjan postimerkkejä nykyaikaisten olympialaisten 100-vuotisjuhlan kunniaksi. Yhdessä merkissä on kuva Flatoweista.
Lemmenjuoma
Lemmenjuoma on koominen kaksinäytöksinen ooppera, jonka on säveltänyt Gaetano Donizetti. Felice Romanin italiankielinen libretto perustuu Eugène Scriben teokseen Le Philtre. Kantaesitys oli Teatro della Canobbianassa Milanossa vuonna 1832.
Lemmenjuoma kuuluu oopperoiden vakio-ohjelmistoihin. Oopperaa esitetään paljon, ja siitä on olemassa lukuisia äänitteitä.
Tunnettuja aarioita
Nemorinon rooli kuuluu bel canto -tenorien kuuluisimpiin. Menestyksekkäitä Nemorinoja ovat olleet muun muassa Beniamino Gigli, Ferruccio Tagliavini, Luciano Pavarotti ja Juan Diego Flórez. Adinan roolin kuuluisia esittäjiä ovat olleet muun muassa Joan Sutherland, Kathleen Battle, Ruth Ann Swenson ja Anna Netrebko.
I näytös
Ujo talonpoika Nemorino on rakastunut Adinaan, joka kuitenkin rakastaa Belcorea. Puoskari Dulcamara taivuttelee Nemorinon ostamaan pullon taikajuomaa ongelman ratkaisemiseksi, mutta pullo sisältää vain viiniä. Viinillä on suorastaan päinvastainen vaikutus, sillä humalapäissään Nemorino kohteleekin Adinaa nyt kuin ilmaa. Tästä närkästyneenä Adina lupaa kätensä Belcorelle ärsyttääkseen Nemorinoa.
II näytös
Adinan ja Belcoren kihlajaisjuhlan aikana Nemorino hakeutuu jälleen tohtori Dulcamaran puheille. Tämä kuitenkin vaatii toisesta lemmenjuoma-annoksestaan käteistä, jota Nemorinolla ei ole. Hän liittyy pikaisesti Belcoren armeijaan tienatakseen rahaa voidakseen ostaa lisää lemmenjuomaa. Nemorino ei tiedä perineensä suuren summan rahaa, mutta kyläläiset tietävät. Kylän tytöt parveilevat Nemorinon ympärillä, mikä saa hänen vakuuttuneeksi lemmenjuoman tehosta. Kun Adina näkee tämän, hän päättää silkasta kateudesta ostaa Nemorinon vapaaksi armeijasta ja ottaa varmuuden vuoksi myös siemauksen ”lemmenjuomaa”. Nuori pari saa lopulta onnen. Tohtori Dulcamara poistuu kylästä myytyään vielä muutaman pullon taikajuomaa, joka selvästikin tuottaa paitsi rakkautta myös vaurautta.
Niger kesäolympialaisissa 2016
Niger osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi taekwondoin Abdoul Razak Issoufou.
Kristiina Mäki (yleisurheilija)
Kristiina Hannele Mäki (s. 22. syyskuuta 1991 Lapua) on tšekkiläis-suomalainen juoksija. Mäellä on sekä Tšekin että Suomen kansalaisuus, mutta arvokisoissa hän edustaa Tšekkiä. Suomessa Mäki edustaa Lahden Ahkeraa. Vuoteen 2010 asti hän edusti Lapuan Virkiää.
Tausta
Seinäjoella syntynyt, mutta syntymäpaikakseen Lapualle merkitty Mäki on kahden kilpajuoksijan, lapualaisen Risto Mäen ja tšekkiläislähtöisen Jana Mäen tytär. Perhe vietti Kristiinan kolme ensimmäistä elinvuotta Lapualla ja muutti sitten Tšekkiin.
Mäki alkoi harrastaa lapsena yleisurheilua ja keskittyi parin vuoden kuluttua kestävyyslajeihin. Vuonna 2008 hän kärsi huonoista veriarvoista eikä saanut juoksussa toivottuja tuloksia. Tilanteen korjaannuttua Mäki voitti seuraavana vuonna nuorten 1 500 metrin Tšekin mestaruuden. Helmikuussa 2014 Mäki kertoi edustavansa maajoukkuetasolla Tšekkiä, jonka yleisurheilujärjestelmän kasvatti hän on.
Mäki on asunut vuodesta 2011 Prahassa, missä hän harjoittelee ja opiskelee arkkitehtuuria.
Urheilu-ura
Helmikuussa 2014 Mäki juoksi hallissa 3 000 metrillä 2000-luvun nopeimman suomalaisajan 9.02,14. Sisäratojen SM-kilpailuissa 2014 hän voitti kultaa 1 500 ja 3 000 metrillä.
Kesäkuussa 2014 Mäki rikkoi Marjo Venäläisen 14 vuotta vanhan 2 000 metrin Suomen ennätyksen ja juoksi matkan ensimmäisenä suomalaisnaisena alle kuuden minuutin aikaan 5.42,71. Samassa kuussa hän rikkoi 5 000 metrillä Zürichin EM-kilpailujen tulosrajan ja 2000-luvun parhaan suomalaisajan ja juoksi matkalla historian neljänneksi nopeimmaksi suomalaisnaiseksi ajalla 15.35,82. Elokuussa Kuopion Kalevan kisoissa 2014 Mäki sai hopeaa 1 500 metrin juoksussa. Porin Kalevan kisoissa 2015 Mäki voitti kultaa 1 500 ja 5 000 metrillä ja myös Oulun Kalevan kisoissa 2016 hän voitti samoilla matkoilla. Seinäjoen Kalevan kisoissa 2017 Mäki voitti Suomen mestaruuden 5 000 metrin juoksussa ja hopeaa 1 500 metrin juoksussa. Jyväskylän Kalevan kisoissa 2018 Mäki voitti kultaa 5 000 metrin ja hopeaa 1 500 metrin juoksussa. Lappeenrannan Kalevan kisoissa 2019 hän sai hopeaa 1 500 metrillä. Tampereella 2021 hän voitti Suomen-mestaruuden 5 000 metrillä. Espoossa 2023 Mäki saavutti hopeaa 1 500 metrin juoksussa. Maastojuoksun SM-kilpailuissa hän on saanut kultaa 2019 sekä hopeaa 2014, 2015, 2017, 2018, 2021 ja 2022.
Mäki on juossut Tšekin ennätyksen 1 500 metrillä (4.01,23), 2 000 metrillä (5.42,71), 3 000 metrillä (8.51,69) ja 5 000 metrillä (15.31,15). Tšekin mestaruuskilpailuissa Mäki on voittanut kultaa 800 metrillä 2019, 1 500 metrillä vuosina 2014, 2015, 2017 ja 2019 sekä 5 000 metrillä vuosina 2013, 2015 ja 2018. Sisäradoilla hän on voittanut 800 metriä vuonna 2022, 1 500 metrillä vuosina 2013, 2014 ja 2015 sekä 3 000 metrillä vuosina 2013, 2019 ja 2022.
Mäki sijoittui Zürichin 2014 EM-kilpailuissa 5 000 metrillä 13:nneksi. Vuonna 2015 Mäki voitti 5000 metrillä kultaa Gwangjun universiadeissa. Prahan sisäratojen EM-kilpailuissa 2015 hän sijoittui 3 000 metrillä kymmenenneksi. Portlandin MM-hallikilpailuissa 2016 hän karsiutui 1 500 metrin alkuerissä. Amsterdamin EM-kilpailuissa 2016 hän oli 5 000 metrillä yhdeksäs. Taipein universiadeissa 2017 hän sai 1 500 metrillä pronssia. Saman vuoden maastojuoksun EM-kilpailuissa hän saavutti sekaviestissä hopeaa. Hän karsiutui 1 500 metrin alkuerissä Berliinin EM-kilpailuissa 2018 ja Glasgow'n EM-hallikilpailuissa 2019. Dohan MM-kilpailuissa 2019 hän karsiutui 1 500 metrin välierissä. Vuonna 2021 järjestetyissä Tokion olympialaisissa hän juoksi 1 500 metrin välierissä Tšekin ennätyksen 4.01,23. Loppukilpailussa hän sijoittui 13:nneksi. Seuraavana vuonna hän karsiutui Eugenen MM-kilpailuissa 1 500 metrin välierissä ja sijoittui samalla matkalla kuudenneksi Münchenin EM-kilpailuissa.
Vince Staples
Vincent Jamal Staples (s. 2. heinäkuuta 1993), tunnetaan paremmin taiteilijanimellään Vince Staples on yhdysvaltalainen hip-hop artisti. Hän kuuluu hiphop-yhtye Cutthroat Boyziin ja on vieraillut monilla entisen hiphop-yhtye Odd Futuren kappaleilla. Uransa aikana Staples on julkaissut kaksi studioalbumia, Summertime '06 (2015) ja Big Fish Theory (2017).
Staples syntyi Comptonissa, Kaliforniassa mutta eli suurimman osan nuoruudestaan Long Beachillä. Hän on avoin entisistä yhteyksistä katujengeihin. Hänet myös valittiin vuoden 2015 XXL Freshmaniksi
Common One
Common One on pohjoisirlantilaisen laulaja-lauluntekijä Van Morrisonin studioalbumi vuodelta 1980. Albumin on tuottanut Morrison itse yhdessä Henry Lewyn kanssa yhtiölle Caledonia Productions. LP-levy on ilmestynyt Mercury-levymerkillä ja eri levy-yhtiöiden ja artistien tuotantoa esittelevän Priceless-sarjan ensimmäisenä. Levyä on tehty tällöin Englannissa. Alkuperäinen valmistaja on ollut Alankomaiden Baarnissa toimiva Phonogram Int. BV.
Levy on äänitetty Etelä-Ranskassa Super Bear-studioilla ja äänittäjinä ovat toimineet Henry Lewy, Dave Burgess ja Chris Martin. Lisä-äänityksiä ovat tehneet Henry Lewy ja Alex Kash Sausaliton Record Plantissa. Masteroinnin on tehnyt Bernie Grundman Hollywoodissa A&M-studioilla. Levykannen idea on Van Morrisonilta, valokuvaajana on toiminut Rudy Legname ja grafiikasta on vastannut John Paul Jones.
Kiitoksissa on mainittu henkilökohtaisesti äänityskaluston kuljetuksesta ja ylläpidosta vastannut Pete Brewis ja Mick Brigden, joka on johtanut levyntekoprojektia.
Carmen Du Sautoy
Carmen Du Sautoy on palkittu pääosaesittäjä, joka on näytellyt brittiläisissä teattereissa vuodesta 1972 lähtien. Hän on näytellyt Royal Shakespeare Companyssä, Royal National Theatressä ja Lontoon West Endissä. Hän on esiintynyt myös Berliinissä, Madridissa, New Yorkissa, Sydneyssä ja Tokiossa sekä muualla.
Common One
Morrisonin manageritoimistona on ollut Bill Graham Management ja edustajana Stan Diamond.
Kappaleet
Kaikki laulut ovat Van Morrisonin tekemiä ja ne on julkaissut Martin Coulter Music Ltd.
Carmen Du Sautoy
Du Sautoy on näytellyt muun muassa Maria I Gwendolenia Lucy Baileyn ohjaamassa näytelmässä The Importance of Being Earnest, Herodiasta Steven Berkoffin ohjaamassa Salomessa, kreivitär Ireneä Peter Hallin ohjaamassa näytelmässä Mind Millie for Me, Kleopatraa Bernand Milesin ja Ron Pemberin ohjaamassa Antoniuksessa ja Kleopatrassa, Miss Leightonia Trevor Nunnin ohjaamassa Once in a Lifetimessä, Myraa Alan Strachanin ohjaamassa Hayfeverissä, Abbieta Patrick Masonin ohjaamassa näytelmässä Intohimot jalavien varjossa, Ranskan prinsessaa John Bartonin ohjaamassa näytelmässä Turhaa lemmen touhua, Robin Lefevren ohjaamassa näytelmässä Candy Kisses, Elienaa Terry Handsin ohjaamassa Auringon lapsissa, Mrs Fainallia John Bartonin ohjaamassa The Way of the Worldissä, kurtisaania Trevor Nunnin ohjaamassa Erehdysten komediassa ja Lyia Viviania Wynn Jonesin ohjaamassa Peace in our Timessä.
Common One
Kappaleet
Sivu 2
Carmen Du Sautoy
Du Sautoy on näytellyt myös lukuisissa brittiläisissä, eurooppalaisissa ja amerikkalaisissa elokuvissa.
Kromiitti
thumb|250px|Kromiittia Kromiitti on mustanvälkehtivä spinelliryhmään kuuluva malmimineraali, jonka koostumus on FeCr2O4. Kromiitti on tärkein kromia sisältävistä mineraaleista. Se kuuluu ultraemäksisiin ja muodostuu syvällä magmasta. Kromiitti on ensimmäisiä magman jäähtyessä kiteytyviä mineraaleja. Sen kovuus Mohsin kovuusasteikolla on 5,5.
Pelkistettäessä kromiittia hiilellä valokaariuunissa saadaan ferrokromia, josta voidaan valmistaa edelleen ruostumatonta terästä.